มึนงงศีรษะ คลื่นใส้ คุณจ่ายยา Betahistine 24mg มาให้ แต่ผมก็ยังมีอาการคลื่นใส้อยู่ด้วย อยากถามคุณว่า ผมจะทาน dimenhydrinate ร่วมด้วยได้มั้ยครับ
สวัสดีค่ะ ยา betahistine เป็นยาบรรเทาและป้องกันอาการเวียนศีรษะจากน้ำในหูไม่เท่ากันหรือโรคเมเนียส์ เชื่อกันว่ายามีกลไกการทำงานที่ช่วยเพิ่มการไหลเวียนโลหิตบริเวณหูชั้นในได้ ส่วนยา dimenhydrinate เป็น ยาแก้วิงเวียน เป็นยาใช้ป้องกันและรักษาอาการคลื่นไส้ อาเจียน และวิงเวียนศีรษะ หรือภาวะป่วยที่อาจเกิดจากการเดินทาง เช่น เมารถ เมาเรือในกรณีนี้ยาทั้งสองตัว เป็นยาคนละกลุ่มกัน สามารถใช้ร่วมกันเพื่อช่วยบรรเทาอาการคลื่นไส้ วิงเวียนศีรษะได้ และใช้ตามขนาดที่ข้างฉลากระบุ และสังเกตอาการหลังการใช้ยา หากใช้ยาไปต่อเนื่อง 1-3 วันแล้ว อาการยังไม่ทุเลา ควรกลับไปพบแพทย์เพื่อตรวจซ้ำอีกครั้ง